stanford-oval/wikipedia huggingface dataset:
תשעה זרים מושלמים (מיני-סדרה)
הפקה > פיתוח

ב-1 במאי 2019, נודע כי רשת "הולו" הזמינה רשמית מיני-סדרה שתבוסס על פי ספרה של ליאן מוריארטי, "תשעה זרים מושלמים". את המיני-סדרה יצר דייוויד אי קלי, שפיתח אותה לצדו של ג'ון הנרי באטרוורת', והפיק אותה בפועל לצדם של באטרוורת', ניקול קידמן, פר סארי, ברונה פפנדריאה, סטיב הוטנסקי וקייסי האבר. עוד נמסר כי המיני-סדרה עתידה לעלות לשידור במהלך שנת 2021. ב-7 בינואר 2020, השחקנית מליסה מקארתי הצטרפה להפקתה בפועל של המיני-סדרה. ב-29 ביולי 2020, פורסם כי ג'ונתן לווין יהיה אמון על בימוי כל שמונת הפרקים של המיני-סדרה, וכן לשמש כמפיק בפועל, בעוד שג'יליאן בורר הצטרף לסדרה כמפיק. על צילום המיני-סדרה אמונה הצלם איווס בלנג'ר.
הפקה > ליהוק

לצד ההכרזה על הפקת המיני-סדרה, דווח כי ניקול קידמן לוהקה לתפקיד הראשי. בנוסף להודעה על כך שתפיק את המיני-סדרה בפועל, נמסר כי מליסה מקארתי הצטרפה גם לצוות השחקנים בתפקיד ראשי. ב-27 במאי 2020, נמסר על ליהוקו של מני ז'סינטו לצוות השחקנים הראשי. ביוני 2020, לוהקו אשר קדי ולוק אוונס לתפקידים ראשיים. ביולי 2020, נמסר על ליהוקם של מלווין גרג, סמרה ויבינג, גרייס ואן פאטן, טיפאני בון ומייקל שאנון. באוגוסט 2020, נמסר על ליהוקם של רג'ינה הול ובובי קנאבלי. ב-22 באוקטובר 2020 הצטרף האל קמפסטון לצוות השחקנים בתפקיד משני. ב-19 בנובמבר 2020 לוהקה זואי טרקס לצוות השחקנים.
הפקה > צילומים

ב-8 ביולי 2020, חשף אוונס כי הצילומים יתקיימו באוסטרליה. אוונס אף חשף כי כל השחקנים נדרשו להיכנס לסגר למשך שבועיים לאחר הגעתם לאוסטרליה, בשל תקנות שהטילה ממשלת אוסטרליה בתגובה להתפרצות מגפת הקורונה. יתר על כן, כל השחקנים נדרשו להיבדק במהלך ההסגר לפני תחילת הצילומים. צילומי המיני-סדרה החלו ב-10 באוגוסט 2020 בביירון ביי, ניו סאות' ויילס, וב-21 בדצמבר 2020, אישרה קידמן כי הצילומים הסתיימו.
קידמן פגשה את רוב השחקנים האחרים רק בעת צילומי הסצנה הראשונה שלהם יחד, ונשארה בדמותה של מאשה לאורך תקופת ההפקה.
הפצה

הולו פרסמה קדימון ראשון למיני-סדרה במהלך טקס פרסי אוסקר ה-93, ששודרה ברשת ABC ב-25 באפריל 2021. המיני-סדרה כוללת שמונה פרקים. שלושת הפרקים הראשונים שודרו בהולו ב-18 באוגוסט 2021, ואילו שאר הפרקים הבאים משודרים בפורמט שבועי, ואילו פרקו האחרון עתיד לעלות לשידור ב-22 בספטמבר 2021. מחוץ לארצות הברית וסין, הסדרה משודרת באמצעות פריים וידאו.
ביקורות

באתר הביקורות "Rotten Tomatoes" המיני-סדרה זכתה לציון של 61% עם דירוג ממוצע של 6.4/10, בהתבסס על 79 ביקורות. בקונצנזוס נכתב כי "תעלומתה המפותלת עשויה לעמעם את השפעתה, אך ביצועיהם חזקים של אנסמבל השחקנים האקלקטי שלה מביאה לכך ש'תשעה זרים מושלמים' ניתנת לצפייה." באתר הביקורות המשוקללות "Metacritic", המיני-סדרה זכתה לציון של 55 מתוך 100, בהתבסס על 24 ביקורות, דבר המציין "ביקורות מעורבות או ממוצעות".
אדגר מורן

| --- | --- |

 לידה:  8 ביולי 1921  (בן 103) הרובע התשיעי של פריז, צרפת 
 שם לידה:  Edgar Nahoum 
 השקפה דתית:  אתאיזם 
 מקום לימודים:  הפקולטה למשפטים בפריז 
 מוסדות:  המרכז הלאומי למחקר מדעי  בית הספר ללימודים גבוהים במדעי החברה 
 מונחה לדוקטורט:  Nicole Lapierre, Jean Viard, Chris Southcott, Bernard Dagenais, בפסקה זו רשומה אחת נוספת שטרם תורגמה 
 זרם:  פילוסופיה קונטיננטלית, קונסטרוקטיביזם, אנתרופולוגיה 
 תחומי עניין:  תורת ההכרה, פוליטיקה, סביבה טבעית, סוציולוגיה, complex thinking 
 עיסוק:  פילוסוף, לוחם בתנועת ההתנגדות הצרפתית, סוציולוג, במאי קולנוע 
 מדינה:  צרפת 
 יצירות ידועות:  La Méthode 
 פרסים והוקרה:  קצין בכיר של מסדר ההצטיינות הלאומי (14 בנובמבר 2012) פרס ויארג'יו-ורסיליה הבינלאומי (1989) מפקד בלגיון הכבוד (13 ביולי 2001) Prix Halphen (1983) קצין בכיר בלגיון הכבוד (5 באוקטובר 2016) קצין בלגיון הכבוד (15 בדצמבר 1992) צלב גדול של לגיון הכבוד (13 ביולי 2021) פרס קטלוניה הבין-לאומי (1994) פרס המסאי האירופאי על שם שארל ויון (1987) מסדר החרב של יעקב הקדוש Order of Merit of the Principality of Liechtenstein Knight Officer of the Order of Civil Merit (Spain) מפקד מסדר האמנויות והספרות מסדר המופת האזרחי הצלב הגדול של מסדר החרב של יעקב הקדוש 
 בן או בת זוג:  Sabah Abouessalam (2012–?)  Edwige Morin (1978–29 בפברואר 2008)  Johanne Harrelle (1972–?) 
 צאצאים:  Véronique Grappe-Nahoum, Irène Nahoum 
 מספר צאצאים:  2 
 
אדגר מורן (בצרפתית: Edgar Morin; נולד ב-8 ביולי 1921) הוא אינטלקטואל, פילוסוף וסופר יהודי-צרפתי.
קורות חיים

מורן נולד בשם אדגר נחום למשפחה יהודית ממוצא ספרדי. משפחתו היגרה מסלוניקי למרסיי ומשם לפריז. מלחמת האזרחים בספרד בשנת 1936 סימנה את מעורבותו הפוליטית הראשונה. בשנת 1941 הפך רשמית לחבר המפלגה הקומוניסטית הצרפתית, ובשנת 1942 הצטרף למחתרת בשם הבדוי "מורן". הוא היה חבר בתנועת ההתנגדות הצרפתית (ה"רזיסטאנס") במהלך מלחמת העולם השנייה.
מההוגים החשובים של צרפת המודרנית. כתב עשרות ספרים ומאות מאמרים. תרם תרומה מכריעה לדיון האפיסטמולוגי על ארגון חדש של הידע והחינוך.
בשנת 1960 השתתף בצילומי סרט תיעודי על חיי צרפת, יחד עם ז'אן רוש.
הערות שוליים

↑  Biographie d'Edgar Morin, france culture
| --- | --- |
בקרת זהויות :  NLI: 987007265669705171  PLWABN: 9810675435605606  BIBSYS: 90148141  BNE: XX995474  BnF: cb119168717 (data)  CANTIC: a10127161  CiNii: DA0028303X  GND: 11889773X  ICCU: CFIV000021  ISNI: 0000 0001 2146 8532  LCCN: n50006122  LNB: 000026668  NDL: 00450529  NKC: jn20000604080  NLG: 64268  NLK: KAC199619343  NSK: 000033735  NTA: 070965099  RERO: 02-A003610073  SNAC: w64x8hk7  SUDOC: 027038645  Trove: 926000  VIAF: 108199255   WorldCat (עם VIAF): 108199255 
ערך זה הוא קצרמרבנושא אישים. אתם מוזמנים לתרום לוויקיפדיה ו.
רוק הצעיר

| --- | --- |

 שחקנים:  דוויין ג'ונסון (דוויין ג'ונסון)  ג'ון טואי (Afa Anoa'i)  קווין מייקלי (רנדי סאבאג')  פסיתואה עמוס (Sika Anoa'i)  אולי לטוקפו (דוויין ג'ונסון)  Matt Willig (אנדרה הענק) 
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  37 (נכון ל־24 בפברואר 2023) 
 שידור
 רשת שידור:  NBC 
 תקופת שידור מקורית:  16 בפברואר 2021 – 24 בפברואר 2023 
 קישורים חיצוניים
 www.nbc.com/young-rock/
 דף התוכנית ב-IMDb
 
רוק הצעיר (באנגלית: Young Rock) היא סדרת קומדיית מצבים אמריקאית המבוססת על חייו של השחקן והמתאבק דוויין ג'ונסון, המוכר בשם הבמה "The Rock".
הסדרה הופקה ושודרה ברשת הטלוויזיה האמריקאית NBC. עונתה הראשונה עלתה לשידור ב-16 בפברואר 2021. באפריל 2021 הכריזה הרשת כי תחדש את הסדרה לעונה שנייה, שעלתה לשידור ב-15 במרץ 2022. במאי 2022 הסדרה חודשה לעונה שלישית, שעלתה לשידור ב-4 בנובמבר 2022. ביוני 2023 הסדרה בוטלה.
עלילה

השנה היא שנת 2032, ודוויין ג'ונסון רץ לנשיאות ארצות הברית. במהלך סדרת ראיונות עם מנחה תוכנית אירוח, ג'ונסון מספר בסיפור מסגרת על מהלך חייו ועל הדברים שהובילו אותו לנקודה בה הוא נמצא כעת.
הסדרה מתמקדת בחייו כילד צעיר הגדל בהוואי, על חייו כתלמיד תיכון הנאבק שלא להסתבך בפלילים ועל חייו כשחקן פוטבול בקצה הספסל באוניברסיטת מיאמי.
בסדרה הוזכרו מתאבקים רבים אותם הכיר ג'ונסון, כמו אנדרה הענק, רנדי סאבאג', הסמל סלוטר, ריק פלייר, רודי פייפר, וינס מקמהן ועוד.
דמויות ושחקנים > דמויות ראשיות

דוויין ג'ונסון – בתפקיד עצמו.
רוזריו דוסון – הגנרלית מוניקה ג'קסון, המיועדת לתפקיד סגנית הנשיא מטעם ג'ונסון.
סטייסי לילואה – אטה ג'ונסון, אימו של דוויין.
האלק הוגאן - ברוק או'הרן
ג'וזף לי אנדרסון – רוקי ג'ונסון, מתאבק אגדי ואביו של דוויין.
דמויות ושחקנים > דמויות משניות > 1982

(הערה: כל דמויות ההיאבקות החוזרות ומופיעות ב-1982 מופיעות גם ב-1987 ובשנות ה-90)
ברט אזר – (שייח הברזל).
נייט ג'קסון – (כלב ג'אנק).
קווין מייקלי – (רנדי סאבאג).
פסיתואה עמוס – (סיקה).
וויין מאטי – (רוברט רודולף רמוס).
ג'וש תומסון – (בוב), העוזרת של ליה מאיביה.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 11 | 11 | 16 בפברואר 2021 | 4 במאי 2021 |
|  | פרק ספיישל | פרק ספיישל | פרק ספיישל | 15 בדצמבר 2021 | 15 בדצמבר 2021 |
|  | 2 | 12 | 12 | 15 במרץ 2022 | 24 במאי 2022 |
|  | 3 | 13 | 13 | 4 בנובמבר 2022 | 24 בפברואר 2023 |
סקירת הסדרה > עונה 1

| מספר הפרק | שם הפרק | תאריך שידור מקוריארצות הברית |
| --- | --- | --- |
| 1 | עובדים על הגימיק | 16 בפברואר 2021 |
| 2 | שוב על הדרך | 23 בפברואר 2021 |
| 3 | קדימה, ביחד | 2 במרץ 2021 |
| 4 | בדוק את הראש שלך | 16 במרץ 2021 |
| 5 | אל תלך לשבור לי את הלב | 23 במרץ 2021 |
| 6 | היום שלי עם אנדרה | 30 במרץ 2021 |
| 7 | ג'ונסון והופקינס | 6 באפריל 2021 |
| 8 | התינוק שלי שותה רק את הדברים הטובים | 13 באפריל 2021 |
| 9 | חיפוש כוכבים בשם גברת | 20 באפריל 2021 |
| 10 | טוב מול נהדר | 27 באפריל 2021 |
| 11 | יום בחירות | 4 במאי 2021 |
סקירת הסדרה > ספיישל

| שם הספיישל | תאריך שידור מקוריארצות הברית |
| --- | --- |
סכנת חג המולד: 15 בדצמבר 2021
הערות שוליים

↑  Thorne, Will (30 בספטמבר 2020). "Dwayne Johnson's 'Young Rock' NBC Comedy Sets Main Cast". Variety. נבדק ב-23 בנובמבר 2020. {{cite web}}:  (עזרה)
↑  Del Rosario, Alexandra (January 16, 2021). ‘Young Rock’: Dwayne Johnson Drops Teaser For Biographical Comedy. Deadline. Retrieved January 26, 2025
↑  White, Peter (30 באפריל 2021). "'Young Rock' & 'Kenan' Renewed For Season 2 At NBC". Deadline Hollywood. נבדק ב-30 באפריל 2021. {{cite web}}:  (עזרה)
↑  Al-Ghamdi, Abdullah (November 26, 2021). Dwayne Johnson Confirms Young Rock Season 2 Release Date. Screen Rant. Retrieved January 26, 2025
↑  Peter White and Denise Petski (May 12, 2022). ‘Young Rock’ Renewed For Season 3 By NBC. Deadline. Retrieved May 12, 2022
↑  Gunier, Robert (June 29, 2022). NBC Confirms Premiere Date For Young Rock Season Three. Wrestling INC. Retrieved January 26, 2025
↑  Nemetz, Dave and Hatchett, Keisha (June 9, 2023). Young Rock and Grand Crew Both Cancelled at NBC. TV Line. Retrieved January 26, 2025
↑  Reid, Joe (16 בפברואר 2021). "Young Rock Is a Pro Wrestling Sitcom Begging to Break Free". Primetimer. נבדק ב-1 באפריל 2021. {{cite web}}:  (עזרה)
↑  Thomas, Jeremy (25 בנובמבר 2020). "First Young Rock Stills Feature Iron Sheik, Andre the Giant, Junkyard Dog". 411Mania. נבדק ב-14 בפברואר 2021. {{cite web}}:  (עזרה)
↑  Petski, Denise (10 בפברואר 2021). "'Young Rock': Matthew Willig To Play André the Giant In Dwayne Johnson's NBC Comedy Series". Deadline Hollywood. נבדק ב-10 בפברואר 2021. {{cite web}}:  (עזרה)
↑  Petski, Denise (3 באוגוסט 2021). "'Young Rock': Matthew Willig Upped To Series Regular On Dwayne Johnson's NBC Comedy Series". Deadline Hollywood. נבדק ב-3 באוגוסט 2021. {{cite web}}:  (עזרה)
צ'חנוביץ

צֶ'חָנוביץ (בפולנית: Ciechanowiec; ביידיש: טשעכֿאַנאָװיץ; במקורות היהודיים: טשעכנאָווצי, "צ'חנובצי") היא עיירה במזרח פולין, בעברה עיירה יהודית. בעיירה כנסיות רבות בעלות עיטורים ייחודיים, חיצוניים ופנימיים.
תולדות היישוב

במאה ה-16 השתייכה העיירה למשפחת אצולה פולנית. באמצע מאה זו נבנתה טירה על גדת הנהר הסמוך נוּזֶ'ץ (Nurzec) שמצפון-מזרח לעיירה. במחצית הראשונה של המאה ה-17 נבנו חומות מגן סביב הטירה, אך הטירה נשרפה באמצע המאה, בתקופה שכונתה "המבול", תקופת מלחמת רוסיה-פולין וכן המלחמה הצפונית הקטנה. על חורבות המבנים נבנו מגוריה של משפחת אצולה פולנית מקומית, אך אלה פוצצו ונהרסו על ידי צבא המתנדבים הרוסי ב-1915, בראשית מלחמת העולם הראשונה. כיום קיימים יסודות הטירה וכן חפיר המגן סביבה.
באמצע המאה ה-18 הוקמו בעיירה כנסיית השילוש הקדוש מלבני-בניין, וכן "בית החולים של אחיות הרחמים".
לאחר חלוקת פולין בסוף המאה ה-18 נכללה צ'חנוביץ בתחום שלטונה של פרוסיה, ולאחר קונגרס וינה הועברה לשלטונה של האימפריה הרוסית. בסוף המאה ה-19 התפתחה בעיירה תעשיית טקסטיל וכן התקיימו בעיירה ירידי סוסים רבים.
במלחמת העולם הראשונה וכן במלחמה הפולנית-סובייטית שלאחר מכן נפגעה העיירה באופן משמעותי, ונדרשו שנים רבות לתיקון נזקי המלחמות. ערב מלחמת העולם השנייה היו בעיירה סדנאות ובתי מלאכה רבים. רובם השתייכו ליהודים, שהיוו רוב בעיירה.
בתחילת ספטמבר 1939 כבשו הגרמנים את העיירה, אך נסוגו ממנה בהתאם להסכם ריבנטרופ–מולוטוב. הסובייטים נכנסו לעיירה, ורבים מתושביה, רובם יהודים, הוגלו לתוככי ברית המועצות ורכושם הולאם בנימוק שהם סוחרים ובורגנים, אויבי מעמד הפועלים לפי האידאולוגיה הקומוניסטית. בשנים 1940 ו-1941, ערב פלישת גרמניה לברית המועצות, גויסו רבים מצעירי העיירה, רובם יהודים, לצבא האדום.
ב-22 ביוני 1941 שבו הגרמנים וכבשו את העיירה. בתקופת הכיבוש הגרמני נפגעה העיירה קשות. לאחר מלחמת העולם השנייה לא שבה העיירה למעמדה ולשיעור אוכלוסייתה הקודמים.
יהודים

לפני השואה חיו בצ'חנוביץ כ-1,500 יהודים שהיוו רוב בעיירה וקיימו חיי תרבות ומסחר ערים. בעיירה הייתה פעילות חינוך ופוליטיקה יהודית וציונית רבה, פעילות שכללה מוסדות חינוך, ארגוני ספורט, מפלגות ותנועות נוער. יהודים רבים שנולדו בעיירה או הגיעו ממנה אימצו שמות משפחה בהם נזכר שם העיירה, ובהם צ'חנובסקי, צ'חנוביץ, צ'חנוביצקי, צ'חנובר ועוד.
עם כיבוש העיירה ביוני 1941 על ידי הגרמנים, נהרגו מספר יהודים בהפגזות וכן במעשי רצח שאירעו לאחר מכן. בעיירה הוקם יודנראט ובסוף 1941 הוקם גטו סגור. בחודשים שלאחר מכן גורשו לגטו יהודים מעיירות אחרות ומספר היהודים בגטו הגיע ל-4,000 בערך.
באוקטובר 1942 רצחו אנשי גסטפו כ-300 יהודים מהגטו, רובם גברים, מחוץ לעיירה. בתחילת נובמבר כותר הגטו ורבים מיושביו נורו למוות. לאחר שבועיים גורשו הנותרים למחנה ההשמדה טרבלינקה. מעטים שרדו ביערות הסמוכים לעיירה.
ילידי העיירה

הארכאולוג בנימין מזר.
יאן קשישטוף קלוק (אנ') ‏(1739-1796), הכומר המקומי, חוקר טבע ומגדולי חוקרי הטבע הפולניים בתקופת ההשכלה, ממחבריו של ספר ההדרכה הראשון בנושא חקלאות בשפה הפולנית, וכן מחברם של מחקרים מדעיים חלוציים, בעיקר בתחומי הזואולוגיה, האנטומולוגיה והפרמצבטיקה.
הרב יעקב יחיאל ויינברג
לקריאה נוספת

יהושע מרדכי בן ר' משה אברהם רוזנבלום, עירי טשעכנאָווצי, תל אביב: [חמו"ל] (ירושלים: דפוס בית יתומים דיסקין), תשי"א.
אליעזר לאוני (עורך), ציחנוביץ, מחוז ביאליסטוק: ספר עדות וזיכרון, תל אביב: הוצאת הארגונים של יוצאי ציחנוביץ בישראל ובארצות הברית (דפוס ארזי), תשכ"ד. (ספר יזכור לקהילת ציחנוביץ, בספריית העיר ניו יורק)
אנדרטה לזכר יהודי צ'חנוביץ שנספו בשואה, בבית העלמין הדרום
ההצעה (מיני-סדרה)

| --- | --- |
 סוגה:  דרמה ביוגרפית
 יוצרים:  מייקל טולקין 
 כותבים:  מייקל טולקין
 בימוי:  דקסטר פלטשר
 שחקנים:  מיילס טלר מתיו גוד ג'ונו טמפל דן פוגלר פטריק גאלו ברן גורמן קולין הנקס ג'ובני ריביסי
 ארץ מקור:  ארצות הברית ארצות הברית
 שפות:  אנגלית 
 מספר פרקים:  10 
 הפקה
 מפיקים בפועל:  דקסטר פלטשר לזלי גרייף דליה איבלהאופטה אלברט ס. ראדי מייקל טולקין ניקי טוסקאנו
 חברת הפקה:  Paramount Television Studios
 שידור
 רשת שידור:  פרמאונט+
 תקופת שידור מקורית:  28 באפריל 2022 – 16 ביוני 2022
 קישורים חיצוניים
 אתר רשמי
 דף התוכנית ב-IMDb
 
ההצעה (באנגלית: The Offer) היא מיני-סדרת דרמה ביוגרפית העוסקת בפיתוחו והפקתו של סרט המאפיה המפורסם של פרנסיס פורד קופולה, "הסנדק", שיצא לאקרנים בשנת 1972.
המיני-סדרה עלתה לשידור ב-28 באפריל 2022, בשירות הזרמת המדיה "פרמאונט+".
צוות השחקנים > ראשי

מיילס טלר – אלברט ס. ראדי
מת'יו גוד – רוברט אוונס
ג'ונו טמפל – בטי מקארט
דן פוגלר – פרנסיס פורד קופולה
פטריק גאלו – מריו פוזו
ברן גורמן – צ'ארלס בלודורן
קולין הנקס – בארי לפידוס
ג'ובני ריביסי – ג'וזף קולומבו
צוות השחקנים > משני

ג'סטין צ'יימברס – מרלון ברנדו
ג'וש צוקרמן – פיטר בארט
מרדית' גארטסון – אלי מק'גרו
נורה ארנזדר – פרנסואז גלזר
פול מקריין – ג'ק באלארד
אנתוני סקורדי – קרלו גמבינו
ג'ייק קנוואל – סיזר
ג'יימס מדיו – ג'ינו
מייקל ריספולי – טומי לוצ'זה
סטפני קניג – אנדריאה איסטמן
לו פריניו – לני מונטנה
פרנק ג'ון יוז – פרנק סינטרה
דני נוסי – מריו ביאג'י
אנתוני איפוליטו – אל פצ'ינו
קירק אסבדו – סוכן מיוחד הייל
רוס מקול – מורן
אריק בלפור – דין טבולריס
מייקל גנדולפיני – אנדי קלהון
זאק שור – פרד גאלו
איימי קאררו - רוזי מלינה
הפקה > פיתוח וליהוק

בספטמבר 2020, נמסר לראשונה על תוכניתה של שירות "פרמאונט+" להפיק מיני-סדרה שתגולל את תהליך הפקתו של הסרט "הסנדק" מנקודת מבטו של המפיק אלברט ס. ראדי. בדצמבר 2020, נמסר כי את דמותו של ראדי יגלם השחקן ארמי האמר, אך בינואר 2021, נמסר כי השחקן פרש מההפקה, לכאורה בעקבות שערוריית מין בה הסתבך; ובמאי 2021, נמסר כי יחליף אותו בתפקיד מיילס טלר. באפריל 2021, נודע כי הבמאי דקסטר פלטשר עתיד להיות אמון על בימוי מספר פרקים במיני-סדרה. בינוי 2021, נמסר על ליהוקם של מת'יו גוד, ג'ובני ריביסי, קולין הנקס, דן פוגלר וג'ונו טמפל, וביולי 2021, נמסר על ליהוקם של ברן גורמן וג'סטין צ'יימברס. באוקטובר 2021, נמסר על ליהוקם של אריק בלפור, מייקל גנדולפיני וזאק שור.
הפקה > צילומים

צילומי הסדרה החלו בתחילת יולי 2021, אך הושבתו ב-29 ביולי עקב בדיקה לגילוי קורונה שיצאה חיובית. ב-23 באוגוסט 2021 דווח כי תוכניותיה של ההפקה לצלם בשאטו מרמונט בוטלו לאחר שנודע על סכסוך עבודה במקום.
שידור

המיני-סדרה עלתה לשידור ב-28 באפריל 2022 בשירות הזרמת המדיה "פרמאונט+". שלושת הפרקים הראשונים היו זמינים באופן מיידי ושבעת הנותרים שודרו על בסיס שבועי בימי חמישי.
שמשון (ספר)

| --- | --- |

"שמשון" הוצאת שטיבל
 מידע כללי
 מאת:  זאב ז'בוטינסקי 
 שפת המקור:  רוסית 
 סוגה:  רומן היסטורי
 נושא:  שמשון 
 הוצאה
 הוצאה:  ראזסווייט 
 תאריך הוצאה:  1926
 הוצאה בעברית
 תרגום:  1929 - ברוך קרופניק 1976 - יצחק אורן 2007 - פטר קריקסונוב
 קישורים חיצוניים
 הספרייה הלאומית:  ‫ 000324386
 
שמשון הוא אחד משני הרומנים ההיסטוריים שכתב זאב ז'בוטינסקי (השני הוא "חמשתם").
הספר נכתב בין השנים 1919–1926, בתקופה שבה שהה ז'בוטינסקי בארץ ישראל. הספר יצא לאור לראשונה בפריז, שם פורסם בהמשכים בשבועון הציוני בשפה הרוסית "ראזסוויט" ('השחר').
עלילת הספר "שמשון" מבוססת על הרחבות רבות של סיפור שמשון המקראי. באמצעות סיפור העלילה מתאר ז'בוטינסקי את דמות המנהיג שמשון על פי תפיסתו האישית, ויש הטוענים שהרומן הוא אוטוביוגרפי באורח חלקי. ז'בוטינסקי מוסיף ברומן הגות פוליטית חברתית כללית, וניתן ללמוד ממנו על עמדותיו בנושאים חברתיים שונים.
הספר ראה אור בעברית במהדורות אחדות ותרגומים אחדים.
דמויות ואירועים משמעותיים בספר

בספר מתוארים דמויות ואירועים בעלי השפעה רבה על שמשון. אלו עשויים להוות דוגמאות לדמויות או אירועים מקבילים בחיי היום-יום, שז'בוטינסקי מתייחס אליהם באופן דומה לזה המתואר בספר.
הנביאים - בספר אין כמעט אזכור לפולחן דתי-יהודי, שמבוצע על ידי יהודים משבט כלשהו. היחידים עליהם אומר שמשון בספר שהם שומרים דרך קבע את המסורת היהודית, הם הנביאים. הנביאים מוזכרים לראשונה בספר בתור אנשים פשוטים ומרוחקים משאר העם. שמשון מתאר אותם בספר בצורה מאוד שלילית וביקורתית, ונראה שהעם לא לוקח את דבריהם ברצינות. הנביאים מתוארים כאנשים שכל מטרתם היא לקלל את העם על מעשיו ולהפריע בחיי היומיום. לאורך הסיפור שמשון נמצא תמידית בעימות איתם, ואילו הם מתייחסים אליו באיבה רבה ונואמים מול כל העם נגדו.
שועלי שמשון - נעריו הנאמנים ביותר של שמשון. הם נשארים צייתנים ולא מפקפקים במעשיו לאורך כל הספר, גם כששמשון נרדף והופך לשנוא בעיני רבים. שועלי שמשון מתלבשים באופן שונה מאנשי השבטים, הם מייצגים את שמשון בתחרויות בין נערי העמים והם גאוותו של שמשון. בפרשנויות שונות של הספר ניתן להקביל בין שועלי שמשון לבין נוער בית"ר, הארגון שבראשו עמד ז'בוטינסקי, ובו ראה את הגשמת שאיפותיו לנוער עברי. לשועלי-שמשון, בדומה לנוער בית"ר, היו סממנים כגון דגל, המנון משותף וגינונים של מסדרים צבאיים במסדריהם.
משפט שמשון - בני דן מציעים לשמשון להיות שופט ושמשון מסכים לכך. שיטת השיפוט של שמשון מתוארת כשונה מזו של שופטים אחרים. למשל, הוא דוגל בכך שלא כל מי שהוא ישר הוא בהכרח הצודק במשפט, אלא מי שחכם יותר הוא זה שיזכה במשפט.
סיפור לוטשי המחרשות - לאחר ששמשון הופך לנרדף בכל ארץ כנען, הוא פונה לזקני שבט דן ומבקש את תמיכתם ברעיון שלו להכין חרבות וחניתות. זקני דן מתנגדים לכך מכיוון שהפלשתים אסרו על אנשים בגבול ישראל להתמחות במלאכת לטישת מחרשות (מחשש שאותם אנשים יכינו חרבות), ולכן הם משתמשים במחרשות עץ וחוששים להפר את איסור הפלשתים. שמשון בז לפחד שלהם, ולבסוף הוא שודד ספינה עם חרבות שהגיעה לאחד מחופי פלשתים.
סיפור בני רכב - כששמשון בורח למדבר מפני הפלשתים (לאחר שריפת ברגם וסמדר) הוא שוהה "שבעה ימים ושבעה לילות על שפתו הדרומית של ים המוות, באוהלו של בן רכב." (ז'בוטינסקי (2007): עמ' 159). מסופר על בני רכב שאין מנהגם להזכיר את שם האב של האדם ושכולם נקראים פשוט "בני רכב" למען השוויון. על אליאון (בן רכב אצלו שמשון שוהה) מסופר שיש לו שישה בנים, כולם נשואים ומרובי ילדים. בני רכב עוסקים ברעיית עזים, חציבת מלח וייצור כלי חומר. הם יוצרים את כל הכלים חוץ מכדים ליין כי זה חטא שאסר עליו נביאם יונדב. חטא נוסף עבורם הוא לשבח בן אנוש, שכן כל האנשים שווים. אליאון המארח מסביר לשמשון שבני רכב אינם מבני ישראל אבל שהאל שלהם הוא אותו האל. הוא מספר לו שהם בניו של קין שהיה עובד האדמה הראשון בעולם ושהם מכפרים על החטא שהוא חטא. לפי אליאון נביאם יונדב הורה להם לכפר על החטא הגדול שקין עשה כשרצה לחלק את האדמה לחלקות. ההוראה כוללת איסור הכבדה על האדמה ועל חרישה ובניית מבנים מאבן. כמו כן, אסור להם לשפוך דם (ולכן הם גם מנועים מיין). אליאון בן רכב נותן לשמשון את בתו עדנה והיא יולדת לשמשון שני בנים: "אליאהבני" ו"עדאלאורי".
פרשנות הספר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דרך דמותו של שמשון ושאר הדמויות והאירועים המופיעים בספר, ניתן ללמוד על חזון הציונות כפי שהצטייר בעיני ז'בוטינסקי. ז'בוטינסקי מדגיש במהלך הספר מוטיבים דרכם הוא מנסה להעביר את מסריו לקוראי הספר, בהם תפיסתו את דמות המנהיג האידיאלי, חינוך הנוער, תרבות ארצישראלית, צבא עברי ועוד. התפיסה האוניברסלית של זאב ז'בוטינסקי ביחס ליחסים בין עמי העולם מובאת במקרה בו היה ריב בין שני גברים והוא קבע שיתנו להם להילחם עד שיתשו כוחותיהם. כמו כן שמשון מסביר שעדיף שכל שבט או אדם יחיו בנחלתם לחוד וכך ישמר השלום ביניהם, בדומה לתפיסתו הליברלית של ז'בוטינסקי.
תרגומים עבריים

ז' ז'בוטינסקי, שמשון: רומן; תרגם: ב' קרופניק, בעריכת המחבר, ברלין – תל אביב: א"י שטיבל, 1929.
זאב ז'בוטינסקי, שמשון; תרגום: י' אורן, תל אביב: ספרית מעריב, 1976.
זאב ז’בוטינסקי, שמשון; מרוסית: פטר קריקסונוב, ירושלים: כתר; מכון ז'בוטינסקי, 2007.
זאב ז’בוטינסקי, שמשון; מרוסית: ברוך קרוא, ירושלים: הוצאת ערי ז'בוטינסקי, תש"י, בפרויקט בן יהודה.
עיבודים

תיאטרון מיקרו הירושלמי העלה בשנת 2017 עיבוד תיאטרלי לספר. את העיבוד יצר הבמאי יפים ריננברג לפי תרגום שהוא עצמו ביצע.
הערות שוליים

↑  ז'בוטינסקי, שמשון, עמוד 312.
↑  שירי לב-ארי, תרגום חדש ל"שמשון" של זאב ז'בוטינסקי, באתר הארץ, 27 באוגוסט 2007
↑  אלי אשד, שמשון של זאב ז'בוטינסקי ושמשון ודלילה של ססיל דה מיל -במלאת 75 שנה לשמשון ודלילה הסרט, באתר המולטי יקום של אלי אשד, ‏2024-11-12
| זאב ז'בוטינסקי |
| --- | --- | --- |
| פעילות פוליטית וחברתית | גדוד נהגי הפרדות • הגדודים העבריים • ברית החייל  • ציונות רוויזיוניסטית • ברית הציונים הרוויזיוניסטים • בית"ר • ארגון צבאי לאומי • הסתדרות ציונית חדשה • הסכמי בן-גוריון–ז'בוטינסקי • הסתדרות העובדים הלאומית • תוכנית האווקואציה |  |
| משפחתו | יוענה ז'בוטינסקי (אשתו) • ערי ז'בוטינסקי (בנו) • זאב ז'בוטינסקי (נכדו) |  |
| כתביו | מגילת הגדוד • שמשון (ספר) • חמשתם • כן, לשבור! • על קיר הברזל • האתיקה של קיר הברזל • מתוך קרירות ואיתנות |  |
| שיריו | שיר אסירי עכו • שיר הדגל • שיר תל-חי • שמאל הירדן • שיר בית"ר • הנדר • שיר אל-על • כולה שלי • תרגום: העורב (פואמה) |  |
| הנצחה | יום זאב ז'בוטינסקי • פארק ז'בוטינסקי • מצודת זאב • גבעת זאב • פסגת זאב • כפר הנוער יוענה ז'בוטינסקי • מכון ז'בוטינסקי • ארכיון מכון ז'בוטינסקי • כביש 481 • כביש 441 • נחלת ז'בוטינסקי • תחנת ז'בוטינסקי • הילכו שניים יחדיו |  |
| שונות | קבורה בישראל • חלקת משפחת ז'בוטינסקי • מסדר ע"ש זאב ז'בוטינסקי • פרס ז'בוטינסקי לספרות ומחקר |  |
| --- | --- |
בקרת זהויות :  NLI: 987007582857605171  VIAF: 178655414   WorldCat (עם VIAF): 178655414
גיירמו דל טורו מציג: חדר הפלאות

| --- | --- |

כותרת הפתיחה
 מבוסס על:  "חדר הפלאות" מאת גיירמו דל טורו
 סוגה:  אימה 
 יוצרים:  גיירמו דל טורו
 מנחים:  גיירמו דל טורו
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  8 
 הפקה
 מפיקים בפועל:  גיירמו דל טורו ג'יי מיילס דייל גארי אונגר
 הפצה:  נטפליקס 
 עורכים:  בן וילקינסון מארק רוסל
 צלמים:  קולין הולט ג'רמי בנינג
 אורך פרק:  51 דק' 
 שידור
 רשת שידור:  נטפליקס
 תקופת שידור מקורית:  25 באוקטובר 2022 – הווה 
 קישורים חיצוניים
 דף התוכנית ב-IMDb
 
גיירמו דל טורו מציג: חדר הפלאות (באנגלית: Guillermo del Toro's Cabinet of Curiosities) היא מיני-סדרת אימה אמריקאית שנוצרה על ידי הקולנוען גיירמו דל טורו עבור "נטפליקס". המיני-סדרה כוללת שמונה סיפורי אימה ייחודיים המאתגרים את סוגת האימה הקלאסית. שניים מהפרקים נכתבו בשיתוף פעולה של דל טורו עצמו, ואילו האחרים נכתבו ובוימו על ידי קולנוענים שונים.
המיני-סדרה עלתה לשירות "נטפליקס" ב-25 באוקטובר 2022.
רקע

המיני-סדרה מתוארת כאוסף סיפורי אימה, מתוחכמים ומזעזעים באותה מידה, המסופרים מפיו של דל טורו.